CELEX: 32020D2137
Language: fi
Date: 2020-12-15 00:00:00
Title: Neuvoston päätös (EU) 2020/2137, annettu 15 päivänä joulukuuta 2020, CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksella perustetussa CARIFORUM–EU-kauppa- ja kehityskomiteassa Euroopan unionin puolesta otettavasta kannasta palvelukaupan erityiskomitean perustamiseen

18.12.2020   
               
               
                  FI
               
               
                  Euroopan unionin virallinen lehti
               
               
                  L 430/15
               
            
         NEUVOSTON PÄÄTÖS (EU) 2020/2137,
         annettu 15 päivänä joulukuuta 2020,
         CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksella perustetussa CARIFORUM–EU-kauppa- ja kehityskomiteassa Euroopan unionin puolesta otettavasta kannasta palvelukaupan erityiskomitean perustamiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     1)
                  
                  
                     CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimus (1), jäljempänä ’sopimus’, allekirjoitettiin 15 päivänä lokakuuta 2008, ja sitä on väliaikaisesti sovellettu 29 päivästä joulukuuta 2008.
                  
               
                     2)
                  
                  
                     Sopimuksen 230 artiklan 4 kohdan mukaisesti CARIFORUM–EU-kauppa- ja kehityskomitea voi perustaa erityiskomiteoita käsittelemään toimivaltaansa kuuluvia asioita ja valvoa niitä.
                  
               
                     3)
                  
                  
                     Palvelukauppaan liittyvien sopimuksen näkökohtien käsittelemiseksi tehokkaammin CARIFORUM–EU-kauppa- ja kehityskomitea aikoo hyväksyä päätöksen, jolla perustetaan palvelukaupan erityiskomitea.
                  
               
                     4)
                  
                  
                     On aiheellista määrittää kanta, joka otetaan unionin puolesta CARIFORUM–EU-kauppa- ja kehityskomiteassa, sillä palvelukaupan erityiskomitean perustamista koskevalla päätöksellä on oikeusvaikutuksia.
                  
               
                     5)
                  
                  
                     CARIFORUM–EU-kauppa- ja kehityskomiteassa unionin puolesta otettavan kannan, joka koskee palvelukaupan erityiskomitean perustamista, olisi sen vuoksi perustuttava CARIFORUM–EU-kauppa- ja kehityskomitean päätösluonnokseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksella perustetussa CARIFORUM–EU-kauppa- ja kehityskomiteassa unionin puolesta otettava kanta palvelukaupan erityiskomitean perustamiseen perustuu CARIFORUM–EU-kauppa- ja kehityskomitean päätösluonnokseen (2).
            
            
               2.   Unionin edustajat CARIFORUM–EU-kauppa- ja kehityskomiteassa voivat sopia CARIFORUM–EU-kauppa- ja kehityskomitean päätösluonnokseen tehtävistä vähäisistä muutoksista ilman uutta neuvoston päätöstä.
            
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 15 päivänä joulukuuta 2020.
            
               
                  Neuvoston puolesta
               
               
                  Puheenjohtaja
               
               J. KLOECKNER
            
         
         
            (1)  EUVL L 289, 30.10.2008, s. 3.
         
            (2)  Ks. asiakirja ST 13287/20 osoitteessa http://register.consilium.europa.eu